Diari Oficial de la Generalitat Valenciana


Sumari del DOGV 2553, del 18-07-1995 (1995/835502)

RESOLUCIÓ de 5 de juny de 1995, del secretari general de la Conselleria de Cultura, per la qual resol inscriure en el Registre de Fundacions de la Comunitat Valenciana la Fundació Miguel Hernández.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2553

Data del DOGV
:   18-07-1995

Secció del DOGV
:   ALTRES DISPOSICIONS

Número del document
:   1995/835502


Data del document
:   05-06-1995

Organisme emissor
:   Conselleria de Cultura

Tipus de document
:   Resolució

RESOLUCIó de 5 de juny de 1995, del secretari general de la Conselleria de Cultura, per la qual resol inscriure en el Registre de Fundacions de la Comunitat Valenciana la Fundació Miguel Hernández.   
Vist l'expedient iniciat a instància del Sr. Antonio Mira-Perceval Pastor, en nom de la Fundació Miguel Hernández, per què sol·licita la inscripció de la fundació d'acord amb els fets següents.  
Fets  
Primer  
El Sr. Antonio Mira-Perceval Pastor, en representació de la Diputació Provincial d'Alacant, com a president d'aquesta; la Sra. Pilar Pedraza Martínez, en representació de la Generalitat Valenciana, com a consellera de Cultura; el Sr. ángel Luna González, alcalde-president de l'Ajuntament d'Alacant, en representació d'aquest; el Sr. Manuel Rodríguez Macià, alcalde-president de l'Ajuntament d'Elx, en representació d'aquest; el Sr. Luis Fernando Cartagena Travesedo, alcalde-president de l'Ajuntament d'Oriola, en representació d'aquest, i la Sra. Lucía Izquierdo García, en el seu propi nom i en representació dels seus fills María José i Miguel Hernández Izquierdo, compareixen el 13 de juliol de 1994 davant el notari de València Sr. Ramón Alarcón Cánovas i manifesten la seua voluntat de constituir en aquest acte la fundació cultural denominada Fundació Miguel Hernández, i s'atorga la corresponent escriptura pública, amb número de protocol 3.020.  
Segon  
L'objecte de la Fundació segons l'article 3 dels estatuts és:  
a) Preservar, en condicions adequades, l'obra impresa, els treballs inèdits, els records i els documents personals de Miguel Hernández Gilabert.  
b) Fomentar el coneixement i difusió de l'obra de Miguel Hernández.  
c) Promoure, desenvolupar i protegir estudis, investigacions i publicacions sobre Miguel Hernández i la seua època des d'una perspectiva interdisciplinària.  
d) Altres fins relacionats o encaminats al millor coneixement i difusió de l'obra, personalitat i època de Miguel Hernández.  
Tercer  
El capital fundacional estarà integrat pels següents béns:  
a) La Generalitat Valenciana aporta la quantitat de dos milions de pessetes (2.000.000) en l'any 1994. Així mateix cedeix en ús el local o locals necessaris en la Biblioteca Pública Fernando de Loazes, a Oriola, situada a la plaça Marqués de Rafal, núm.1, més el cost del seu manteniment.  
b) La Diputació Provincial d'Alacant aporta la quantitat de quatre milions de pessetes (4.000.000) en l'any 1994. Així mateix, cedeix en ús l'utillatge que conserva per al muntatge i exhibició de les exposicions sobre Miguel Hernández.  
c) L'Ajuntament d'Alacant aporta la quantitat de cinc-centes mil pessetes (500.000) en l'any 1994.  
d) L'Ajuntament d'Orihuela cedeix en ús la casa del poeta Miguel Hernández situada al carrer d' Arriba, més el cost del seu manteniment. Així mateix, aporta la quantitat de cinc-centes mil pessetes (500.000) per a l'any 1994.  
e) L'Ajuntament d'Elx cedeix en ús el local o locals necessaris del Complex Cultural Sant Josep situat al carrer dels Reis Catòlics, a Elx, més el cost del seu manteniment. Així mateix aporta, mentre el conserve, el dipòsit d'escrits i restants papers que es troben en el seu poder d'acord amb les estipulacions que es van fer amb els hereus legals de Miguel Hernández, segons l'inventari.  
f) Els hereus legals de Miguel Hernández Gilabert aporten, amb caràcter irrevocable fins a la majoria d'edat de l'hereva, Sra. M. José Hernández Izquierdo, i en concepte de dipòsit, tots els escrits, records i restants papers, aixovar, etc. del poeta i tota l'obra pictòrica referida a aquest, de què siguen propietaris o titulars, no inclosos en el dipòsit de l'obra en poder de l'Ajuntament d'Elx referit en la lletra e) anterior, siga quin siga el lloc en què es troben dipositats, segons l'inventari. A més, amb el mateix caràcter i en el termini esmentat, aporten el dret d'exclusivitat mundial de tota classe de llibres, papers, vídeos, etc. referits al poeta, tant si es tracta de materials inèdits com dels ja publicats, una vegada que vencen els actuals contractes d'edició, segons l'estat de situació d'aquests.  
Per acabar, els hereus de Miguel Hernández Gilabert continuaran percebent els drets d'autor que els correspondran, i d'aquesta quantitat aportaran el deu per cent, xifrat per a l'any 1994 en la quantitat de deu mil pessetes (10.000).  
Aquestes quantitats queden reconegudes a favor de la Fundació per cada una de les institucions i entitats fundadores, segons indiquen els certificats de cada entitat, incorporats en l'escriptura fundacional.  
   
Quart  
D'acord amb l'article 14 dels estatuts, el govern, administració i representació de la fundació anirà a càrrec del patronat, integrat per catorze membres.  
El patronat tindrà:  
a) Un president, que serà el president de la Generalitat Valenciana, qui podrà delegar lliurement en qualsevol dels membres del patronat o en un conseller.  
b) Una presidenta d'honor, que serà la Sra. Lucía Izquierdo García.  
c) Un vicepresident primer, que serà el president de la Diputació Provincial d'Alacant, que podrà delegar lliurement en qualsevol dels membres del patronat o en un diputat provincial de la corporació.  
d) Un vicepresident segon, elegit entre els membres del patronat.  
e) Un secretari, que no caldrà que tinga la condició de patró.  
Que segons l'article 15 dels estatuts tindran caràcter de patrons fundadors:  
a) La Generalitat Valenciana, a què correspon el dret de designar dos membres del patronat, inclòs el president.  
b) La Diputació Provincial d'Alacant, a què correspon el dret de designar dos membres del patronat, inclòs el vicepresident primer.  
c) L'Ajuntament d'Alacant, a què correspon el dret de designar un membre del patronat.  
d) L'Ajuntament d'Orihuela, a què correspon el dret de designar un membre del patronat.  
e) L'Ajuntament d'Elx, a què correspon el dret de designar un membre del patronat.  
f) Els hereus de Miguel Hernández Gilabert, a què correspon el dret de designar set membres del patronat, inclosa la presidenta d'honor, Sra. Lucía Izquierdo García.  
Que el primer patronat estarà integrat per:  
- El Sr. Joan Lerma Blasco, com a president de la Fundació i que delega l'exercici del càrrec en qui tinga el càrrec de conseller de Cultura de la Generalitat Valenciana, càrrec que en l'actualitat té la Sra. Pilar Pedraza Martínez.  
- La Sra. Lucía Izquierdo García, presidenta d'honor  
- El Sr. Antonio Mira-Perceval Pastor, com a president de la Diputació Provincial d'Alacant  
- El Sr. Antonio Amorós Sánchez, en representació de la Diputació Provincial d'Alacant.  
- El Sr. José Morera Buelti, en representació de la Generalitat Valenciana.  
- El Sr. José Antonio Martínez Bernicola, en representació de l'Ajuntament d'Alacant.  
- El Sr. Manuel Rodríguez Macià, en representació de l'Ajuntament d'Elx, com a alcalde-president d'aquest.  
- El Sr. Luis Fernando Cartagena Travesedo, com a alcalde-president de l'Ajuntament d'Oriola, en representació d'aquest.  
- El Sr. Joan Pamies López, Sr. José Belso Latour, Sr. Daniel Pastor Javaloyes, Sr. Antonio García Campos, Sr. Francisco Esteve Ramírez i la Sra. Asunción Meseguer Belmonte, en virtut del que disposa l'apartat f) de l'article 15 dels estatuts de la Fundació.  
Que segons l'article 16 dels estatuts, els membres del patronat abans d'iniciar les seues funcions hauran d'acceptar expressament el nomenament i, una vegada produïda l'acceptació, s'inscriurà en el Registre de Fundacions Culturals.  
El càrrec de membre del patronat és gratuït, personal i no delegable, i és donat en raó de la representació que exerceix.  
La duració serà de quatre anys, tret de remoció dels fundadors susdits. En aquest cas, el nou membre del patronat que s'elegirà exercirà el càrrec pel temps que faltava per a complir el mandat del membre substituït.  
Els membres del patronat cessaran, segons l'article 19 dels estatuts, per les següents causes:   
a) Per mort, incapacitat, inhabilitació o incompatibilitat.  
b) Per sentència ferma que aculla l'acció de responsabilitat a què es refereix l'article anterior.  
c) Per ser condemnats a penes privatives de llibertat o inhabilitació per a exercir càrrecs públics, mentre estiguen patint condemna.  
d) Per deixar d'exercir el càrrec en raó del qual foren nomenats.  
f) Per renúncia expressa o tàcita al càrrec, que sols serà efectiva després de l'acceptació del substitut. S'entendrà renúncia tàcita al càrrec el no assistir, injustificadament, a quatre o més sessions del patronat.  
g) Per remoció o substitució en la representació que tenen dels fundadors.  
Els cessaments dels membres de la Fundació seran inscrits en el Registre de Fundacions Culturals.  
Cinqué  
La resta de l'articulat estatuari regula les altres qüestions establides per la normativa vigent.  
Consideracions jurídiques  
Primera  
La Constitució espanyola recull en el títol I, capítol II, secció II, article 34, el dret de fundació per a fins d'interés general.  
Segona  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense finalitat de lucre que, per voluntat dels creadors, tenen afectat de forma duradora el patrimoni a la realització de fines d'interés general.  
Tercera  
La carta fundacional i els estatuts que conté l'escriptura pública de 13 de juliol de 1994, amb número de protocol 3020, compleixen els requisits bàsics dels articles 8, 9, i 10 de la Llei 30/1994, de 24 de novembre, i les prescripcions de la resta de l'articulat, i per això la Fundació Miguel Hernández pot ser reconeguda com a Fundació, tenint en compte l'objecte que persegueix segons l'article 3 dels estatuts.  
Quarta  
L'expedient ha sigut tramitat a través de la Secció de Fundacions de la Conselleria de Cultura, que és la competent per a resoldre l'expedient en virtut de les atribucions que té conferides pel Decret 35/94, de 21 de febrer, del Govern valencià (DOGV número 2.228, de 16.03.94), d'acord amb la disposició transitòria 4 del Decret 60/1995, de 18 d'abril, del Govern valencià, de creació del Registre i Protectorat de Fundacions de la Comunitat Valenciana (DOGV número 2.501, de 05.05.95).  
Vista la Constitució, la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, i les restants disposicions d'aplicació general i pertinent, i en ús de les facultats delegades per l'Ordre de 3 d'agost de 1993, de la Conselleria de Cultura (DOGV número 2.101, de 13.09.93), resolc:  
Primer  
Inscriure com a Fundació la denominada Fundació Miguel Hernández, situada a Oriola (Alacant), a la Biblioteca Pública Fernando de Loazes, a la plaça de Marqués de Rafal, 1.  
Segons  
Aprovar-ne els estatuts, que consten de 40 articles, compresos en cinc capítols, per què s'ha de regir, elevats a escriptura pública davant el notari del Col·legi de València, Sr. Ramón Alarcón Cánovas, el 13 de juliol de 1994 i amb número de protocol 3.020.  
Tercer  
Aprovar el nomenament del primer patronat segons figura en la resolució; els càrrecs, de caràcter gratuït, s'han acceptat en la forma reglamentaria.  
Contra aquesta resolució, que posa fi a la via administrativa, pot interposar-s'hi un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació.  
Per a la interposició del recurs, caldrà que amb caràcter previ el recurrent ho comunique a aquest òrgan.  
Tot això d'acord amb els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei de la Jurisdicció Contenciosa Administrativa (modificats per les disposicions addicionals 10 i 11 de la Llei 30/1992), sense perjudici que es puga exercitar qualsevol altre recurs que s'estime oportú.  
 València, 5 de juny de 1995.- El secretari general de la Conselleria de Cultura: Vicent Todolí Femenia.